वेंगसरकर युवा ऋषभ पंत की सनराइजर्स हैदराबाद के खिलाफ 63 गेंदों में 128 रन की पारी के दौरान खेले गये अपरंपरागत शॉट्स से हैरान हैं। पंत ने भारतीय तेज गेंदबाजी के अगुवा भुवनेश्वर कुमार के आखिरी ओवर में कुछ अपारंपरिक शॉट्स लगाये जिसमें थर्डमैन के ऊपर से मारे गये दो छक्के भी शामिल हैं। वेंगसरकर ने कहा , ‘‘ मैंने उसे ( पंत ) कल देखा। उसने शानदार खेल दिखाया। उसके कुछ नये शाट्स खेले जो मैंने पहले कभी नहीं देखे हैं। उसने कल बहुत कमाल की बल्लेबाजी की। ’’ वेंगसरकर ने पंत की तारीफ करने के साथ ही विकेटकीपर बल्लेबाज दिनेश काॢतक की भी प्रशंसा की। उन्होंने कहा , ‘‘ निश्चित तौर पर डीके ( कार्तिक ) एक और बढिय़ा , शानदार खिलाड़ी है। मै डीके का बहुत बड़ा प्रशंसक हूं। ’’